পুরোনো নথি থেকে আরও জানা গিয়েছে, ১৯৪৪ সালে বড়দিনের দু’দিন আগে ইটালি থেকে পেগিন নামে পি-৫১ডি বিমান নিয়ে নাৎসি অধ্যুষিত প্রাগের উদ্দেশে রওনা দিয়েছিলেন ক্যাপ্টেন লরেন্স। তবে সে দিন আকাশে ওড়ার ঘণ্টাখানেকের মধ্যেই বিমানের ইঞ্জিনে সমস্যা হচ্ছে বলে রেডিয়ো বার্তা পাঠান তিনি। বিমানের গতি কমে আসায় চেষ্টা করেছিলেন তা ঘুরিয়ে নিয়ে ফিরে আসতে। তবে তা সম্ভব ছিল না। শেষমেশ প্যারাসুটের সাহায্যে বিমান থেকে বেরিয়ে আসার চেষ্টা করেন লরেন্স। কিন্তু ব্যর্থ হন। সম্ভবত আকাশেই বিস্ফোরণ হয় বিমানটির।